
	Comisia pentru agricultură, silvicultură, industrie alimentară şi servicii  specifice

Către,

Comisia pentru administraţie publică, 
amenajarea teritoriului şi echilibru ecologic
AVIZ

asupra proiectului de Lege privind transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege privind transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj, transmis cu adresa nr. PL.x 587 din 29 septembrie 2008  şi înregistrat sub nr.24/352/29.09.2008.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.202/26.02.2008, a avizat favorabil proiectul de lege sus menţionat iar Guvernul, prin punctul de vedere nr.826/31.03.2008, nu susţine adoptarea acestuia.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj, în şedinţa din  26 februarie 2009. 

Faţă de cele de mai sus, membrii comisiei au hotărât în unanimitate avizarea favorabilă a proiectului de lege sus menţionat.
În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE, 


                                  SECRETAR,

              Prof. dr. Valeriu TABĂRĂ

                               Vasile MOCANU
Întocmit: Expert, Gheorghe Adrian GOŢA      

